# Väljavõte

# ISTUNGI PROTOKOLL

## Märjamaa 7. veebruar 2018 nr 6

Istung algas kell 9:00, lõppes kell 15:50; *vaheaeg 10:50-11:10 ja 13:15-14:00*

Istungit juhatas vallavanem Villu Karu

Protokollis õigusnõunik Evi Rooda

Istungist võtsid osa vallavanem Villu Karu ja vallavalitsuse liikmed: Triin Matsalu, Margus Jehe, Marge Viska *(alates kell 11:26 ),* Priit Kärsna ja Lea Laurits.

Kutsututena võtsid istungist osa: planeerimise ja maakorralduse spetsialist Katrin Kalmus, ehitusinsener Tiiu Pippar, keskkonnaspetsialist Greta Neidre, pearaamatupidaja Enna Ots ja õigusnõunik Evi Rooda.

**I Vallavalitsuse liige Triin Matsalu haldusala küsimused**

**………………………**

**II Vallavalitsuse liige Lea Lauritsa haldusala küsimused**

1. Märjamaa valla 2018. aasta eelarvesse esitatud muudatusettepanekutele arvamuse andmine

**I** **Vallavalitsuse liige Triin Matsalu haldusala küsimused**

**………………………..**

**II** **Vallavalitsuse liige Lea Lauritsa haldusala küsimused**

1.Märjamaa valla 2018. aasta eelarvesse esitatud muudatusettepanekutele arvamuse andmine

**Kuulati:** vallavalitsuse liige Lea Laurits tutvustas Märjamaa valla 2018. aasta eelarvesse esitatud muudatusettepanekuid.

1. **Vallavalituse seisukoht, milles nõustuda järgmiste ettepanekutega:**

1.1. Märjamaa Haigla AS 02.10.2017 taotlus, võtta esitatud taotlus tagasi. Toetada ettepanekut.

1.2. volikogu liikme Andres Elmiku ettepanek Märjamaa gümnaasiumi investeeringu (teise korruse tualettruumide rekonstrueerimine maksumusega 15 000 eurot) rahastamise muutmise kohta. Toetada rahastamist laenu arvelt;

1.3.volikogu liikme Raivi Laaseri ettepanek teede raha suurendamine kaevandamisetasu arvelt. Valitsuse ettepanek suunata eelarve eelnõus jaotamata raha arvelt 36 438 eurot ja vaba jäägi arvelt 3562 eurot, kokku 40 000 eurot teede investeeringutesse. Kaevandusõiguse tasu raha on juba suunatud.

1.4. volikogu liikme Meelis Välise taotlus, asutuste ja töötajate alluvussuhete ümberkorraldamiseks tehtavad muudatused. Toetada ettepanekut.

2**. Mitte nõustuda volikogu liikme Ülo Olm ettepanekutega:**

2.1. Lasteaia toiduraha tasu kogumise lõpetamine, lisavahendeid vaja 20 000 eurot, mis on eksitav informatsioon. Tegelik toiduainete kulu ca 60 000 eurot, arvestamata muid lisakulusid toitlustamisele.

2.2. Tänavavalgustuse lisarahastamine 20 000 euro ulatuses, et asulad oleksid pimedal ajal ka öösel valged. 2017. aastal jäi tänavavalgustuse majandamiskulusid kasutamata 11 107,77 eurot. Käesoleva aasta eelarve eelnõus on planeeritud Märjamaa tänavavalgustuse majandamiskuludeks 74 000 eurot. Kui kulutusi tehakse samal tasemel, mis möödunud aastal siis on võimalik pikendada valgustuse põlemise perioodi kuude ja kellaaegade järgi.

2.3. Metsanurga võimla haldamise kulu anda üle haldusosakonna reale. Metsanurga võimla majandamine on 2001. aastast alates antud Märjamaa Spordiklubile, valitsuse ettepanek jätta halduskulu rahastamine kuni uue võimla käiku andmiseni sama korra järgi.

2.4. Oru tänava vallamaja hoone rahastamine on määratud ühinemislepingu lisas 3 ja seda ei saa muuta Märjamaa valla 2018. aasta eelarve menetlemise käigus.

Toimus arutelu.

**OTSUSTATI:**

Võtta esitatu ja vallavalitsuse liikmete arvamused ja ettepanekud teadmiseks ja vormistada ning esitada vallavalitsuse arvanus volikogu majandus- ja eelarvekomisjonile.

/allkiri/

 Villu Karu /allkiri/

 istungi juhataja Evi Rooda

 istungi protokollija